19/11/2010 | Administración LocalMunicipal
Outes
Normativa

Por acordo do Pleno do Concello en sesión de 28 de outubro de 2010 aprobouse o establecemento e as normas reguladoras do prezo público pola prestación de actividades organizadas dende o Centro Social do Concello de Outes. En cumprimento do disposto nos artigos 59.6 e 60 da Lei 30/1992, de 26 de novembro, de Réxime xurídico das Administracións Públicas e do procedemento administrativo común, e 47 do Real decreto Lexislativo 2/2004, de 5 de marzo, polo que se aproba o Texto refundido da Lei Reguladora das Facendas Locais, procédese a publicación do texto íntegro de dito acordo: “ACORDO: 1.- Aprobar o establecemento do prezo público pola prestación de actividades organizadas dende o Centro Social do Concello de Outes, que se regulará de acordo coas normas establecidas neste acordo.2.- Autorizar o establecemento de ditos prezos públicos por debaixo do custe de prestación dos mesmos, por existir as razóns sociais e de interese público que se enumeran nos antecedentes deste acordo.3.- O prezo público regularase polas seguintes normas de xestión: Consonte os artigos 127 e 41 a 47 da Lei reguladora das facendas locais (Texto refundido aprobado polo Rdl 2/2004, do 5 de mnarzo), este Concello establece o prezo público pola prestación de actividades organizadas polo Centro Social. O antedito prezo público constitúe unha prestación patrimonial de carácter público que aboarán os usuarios que voluntariamente soliciten a prestación dos servizos ou a realización de actividades organizadas polo Centro Social municipal. Están obrigadas ao pagamento do prezo público as persoas físicas ou xurídicas que soliciten ou que se beneficien dos servizos prestados no Centro Social.1. O cadro de tarifas do prezo público é como segue: 2. As persoas que participen en dúas actividades simultáneamente teñen dereito a unha redución do 50% no prezo da actividade cun prezo mensual inferior. As persoas que participen en máis de dúas actividades simultáneamente teñen dereito a unha redución do 50% no prezo de cada unha delas.1. A obrigación de pago xurdirá, con carácter xeral, canda a iniciación da prestación do servizo correspondente, sen mingua do que dispoñen os apartados seguintes. Non obstante, cando por causas non imputables ao demandante do servizo este non se chegue a prestar, o Concello devolvera o importe efectivamente aboado.2. Se o usuario solicita a baixa na prestación do servizo antes do día 10 do mes, non xurdirá a obrigación de pagamento de dito período mensual.3. As tarifas non se ratean en ningún caso por períodos inferiores ao mes.4. O pagamento realizarase con periodicidade cuatrimestral e o prazo de pago será o primeiro mes de cada cuatrimestre As débedas derivadas da falta de pagamento dos prezos públicos aquí regulados esixiiranse polo procedemento de prema ou constrinximento consonte os 10.1 e 46.3 da Lei reguladora das facendas locais. O establecemento de novos prezos ou tarifas e a modificación dos existentes dlégase na Xunta de Goberno Local, ao abeiro do artigo 47 da Lei reguladora das facendas locais. Este acordo entrará en vigor o 1º de xaneiro de 2011, trala súa publicación no taboleiro de edictos e na páxina dixital da Corporación, e no Boletín oficial da Provincia da Coruña. Contra o presente acordo, que pon fin á vía adminsitrativa, poderase optar por: a) Interpoñer potestativamente recurso de reposición ante o mesmo órgano que dictou o acto, no prazo dun mes contado a partir do día seguinte ó da publicación deste acordo no Boletín Oficial da Provincia, nos termos dos artigos 116 e 117 da Lei Lei 30/1992, de 26 de novembro, de Réxime xurídico das Administracións Públicas e do procedemento administrativo común, e 52 da Lei 7/1985, de 2 de abril, de Bases de Réxime Local. b) Interpoñer directamente recurso contencioso-administrativo ante o Xulgado do contencioso-administrativo, no prazo de dous meses contados dende o seguinte ó da publicación deste acordo, de conformidade co previsto no artigo 46.1 da Lei 29/1998, reguladora da xurisdicción contencioso-adminsitrativa. Outes, 4 de novembro de 2010. O Alcalde Asdo.: Carlos E. López Crespo